stanford-oval/wikipedia huggingface dataset:
הכת של צ'אקי

| --- | --- |
כרזת הסרט
כרזת הסרט
 בימוי:  דון מנסיני
 הופק בידי:  דוד קירשנר אוגדן גבנסקי
 תסריט:  דון מנסיני
 שחקנים ראשיים:  פיונה דוריף מייקל תריו אדם הורטיג אלכס וינסנט ג'ניפר טילי
 מוזיקה:  ג'וזף לודוקה
 צילום:  מייקל מרשל
 מדינה:  ארצות הברית
 חברת הפקה:  סרטי יוניברסל
 חברה מפיצה:  סרטי יוניברסל
 שיטת הפצה:  וידאו על פי דרישה
 הקרנת בכורה:  24 באוגוסט 2017 (פסטיבל הסרטים בלונדון –  FrightFest) 3 באוקטובר 2017
 משך הקרנה:  91 דק' 
 שפת הסרט:  אנגלית
 סוגה:  אימה על-טבעית
 מקום התרחשות:  רוד איילנד 
 תקציב:  5,000,000
 סרט קודם:  הקללה של צ'אקי
 סרט הבא:  משחק ילדים (סרט, 2019)
 דף הסרט ב־IMDb
 
הכת של צ'אקי (באנגלית: Cult of Chucky) הוא סרט אימה על טבעי אמריקאי משנת 2017, שנכתב ובוים על ידי דון מנסיני. הכת של צ'אקי הוא הסרט השביעי מסדרת סרטי משחק ילדים, בסרט מככבים פיונה דוריף, מייקל תריו, אדם הורינג, אלכס וינסנט, אליזבת רוזן, גרייס לין קונג, מרינה סטפנסון, זאק סנטיאגו, עלי טטרין, ג'ניפר טילי, כריסטין אליז ובראד דוריף. הכת של צ'אקי הוצג לראשונה בינואר 2017, בפסטיבל הסרטים בלונדון. הסרט יצא לשירות הסטרימינג על ידי סרטי יוניברסל ב-24 באוגוסט 2017. הסרט קיבל ביקורות חיוביות, ובאוקטובר 2017 למעלה מ-2 מיליון דולר על ידי הפורמט בלו ריי.
עלילה

אנדי בארקלי, מענה את ראשו של צ'אקי במשך ארבע שנים. לאחר אירוע הסרט הקודם, ניקה פירס הנעזרת בכיסא גלגלים נמצאת במוסד לחולי נפש, לאחר שהופללה על ידי צ'אקי בכך רצח משפחתה. ניקה מאמינה שהיא זאת שגרמה לרצח משפחתה, ושצ'אקי היה ביטוי לגבי הפסיכוזה שלה. ד"ר פולי, מעביר את ניקה לבית חולים פסיכיאטרי ברמת אבטחה בינונית, בטיפול הקבוצתי, ניקה פוגשת את מייקל, גבר עם הפרעת זהות דיסוציאטיבית, שבין היתר גם אנס אותה, אנג'לה – אישה המאמינה שהיא מתה, קלייר – אישה אשר שרפה את ביתה ומדלן – אישה שחנקה את תינוקה. ד"ר פולי מציג טכניקת טיפול חדשה על ידי בובת "בחור טוב" – (צ'אקי), המטופלים חוששים מלבד מדלן אשר מתנהגת אל הבובה כמו תינוקה.
ניקה זוכה לביקור של טיפאני ולנטיין, האפוטרופוס החוקי של אחייניתה – אליס, ניקה מגלה שאליס מתה. טיפאני משאירה את בובת "בחור טוב", שלטענתה הייתה מתנה מאליס. באותו לילה, צ'אקי מתעורר ומגלה שניקה חתכה את פרקי ידיה. למחרת בבוקר, ניקה מגלה שפרקי הידיים שלה נתפרו ושאנג'לה נהרגה. אחרי שהבינה ש"ולנטיין" הוא שם המשפחה של חברתו של צ'אקי, ניקה מבינה שצ'אקי אמיתי. מחשש שמדלן נמצאת בסכנה, ניקה ביקשה ממייקל להזהיר אותה. מדלן זורקת גם את הבובה וגם את מייקל לקבר ריק, אך ניצלים. מייקל מתחיל להתייחס לעצמו כ-"צ'ארלס" ולפעול באופן דומה לצ'אקי, מה שגורם לניקה לחשוד בו. לאחר מכן צ'אקי הורג את קלייר על ידי שבירת זכוכיות מה שגורם לעריפת ראשה.
אנדי מגלה על רציחותיו של צ'אקי ומבין שהוא העביר את נשמתו לעוד גופות נוספות. ניקה נמצאת בפגישה עם ד"ר פולי, אשר מסכימה להיות מהופנת כדי לגשת לזכרונות המודחקים על הרציחות. פולי שהתעלל מינית בניקה, נפצע על ידי צ'אקי, פולי מאמין בזאת שניקה היא זאת שפצעה אותו, אך שותקת בשביל לקבל עוד טובות הנאה מיניות. מדלן אשר חונקת את בובת "בחור טוב", ונאלצת להתמודד עם ההשלכות של מות תינוקה. סדרנים קוברים את בובה כדי להרגיע את מדלן. אנדי מגיע בדחיפות אל המוסד לחולי נפש. קרלוס – אח בית החולים, אשר מוסר לפולי חבילה ובה בובת "בחורים טובים" עם שיער מגולח. מדלן מקבלת בובה משלה אך הבובה הורגת אותה.
פולי תוקף שוב את ניקה אך נפגע על ידי אחת הבובות של צ'אקי. שתי בובות חיות כעת עקב הבובה של מדלן שפיצלה את נשמתה בתוך הבובה של פולי. אחת הבובות מעירה את בובת קצרת השיער. בני הזוג צ'אקי חושפים ש-צ'אקי המקורי מצא כישוף וודו באינטרנט שאפשר לו להפריד את נשמתו למספר גופים מארחים, וליצור "כת". אליס הייתה מארחת אחת, אך נהרגה. לאחר מכן הבובות הורגות את קרלוס. טיפאני חוזרת והורגת מאבטח בית החולים. בובת צ'אקי של פולי מפצלת את נשמתו לניקה, ונותנת לגופה את היכולת ללכת שוב. ורוקעת על ראשו של פולי, משתמשת בנעלי עקב אשר פולי נתן לניקה קודם לכן, והורגת אותו. היא נתקלת במייקל, שהרג את האחות אשלי, לפני שהתוודה שהוא יודע שהוא לא באמת צ'אקי, אך הוא רק יצר את "צ'ארלס" כאישיות אלטרנטיבית. הוא נקלע לפתע במארב ונהרג על ידי צ'אקי של מדלן. צ'אקי קצר השיער תוקף את אנדי, אך אנדי מתעלה עליו אותו ומגיע לחזה של הבובה, שולף אקדח נסתר, הוא יורה בבובה ורוקע בראשה והורג אותו. ניקה מופיעה ומתגרה בו. אנדי מנסה לירות בה, רק כדי לגלות שלא נשארה לו תחמושת. ניקה נועלת את אנדי בתא הפסיכיאטרי. צ'אקי של מדלן מעמיד פנים שהוא מת, וניקה, המוחזקת על ידי צ'אקי של פולי, בורחת. היא מתאחדת עם טיפאני בחוץ לפני שהיא נוסעת יחד עם בובת טיפאני, (אשר נחשבה למתה) בחיים וחולקת חלק מהנשמה של טיפאני.
בסצנה שאחרי הכתוביות, אחותו האומנת לשעבר של אנדי, קייל, נכנסת לביתו של אנדי, לאחר שנשלחה להמשיך לענות את ראשו הכרות של צ'אקי המקורי.
שחקנים

בראד דוריף – צ'אקי, מדבב את דמותו של צ'אקי.
פיונה דוריף – ניקה פירס, אישה אשר נאבקה ב-צ'אקי ונשלחה לבית החולים הפסיכיאטרי.
אלכס וינסנט – אנדי בארקלי, נאבק בילדותו ב-צ'אקי.
מייקל תריו – ד"ר פולי, ד"ר, ומטפל במטופלים.
אדם הורטיג – מייקל / מלקולם, מטופל בבית החולים הפסיכיאטרי.
אליזבת רוזן – מדלן, מטופלת בבית החולים הפסיכיאטרי.
גרייס לין קונג – קלייר, מטופלת בבית החולים הפסיכיאטרי.
מרינה סטפנסון – אנג'לה, מטופלת בבית החולים הפסיכיאטרי.
זאק סנטיאגו – קרלוס, אח בית החולים הפסיכיאטרי.
עלי טטרין – אשלי, אחות בית החולים הפסיכיאטרי.
ג'ניפר טילי – טיפאני ולנטיין, הייתה כלתו של צ'אקי.
סאמר האוול – אליס פירס, אחייניתה של ניקה.
כריסטין אליז – קייל בארקלי, אחותו האומנת לשעבר של אנדי בארקלי.
הפקה > פיתוח

בדצמבר 2013, לאחר שחרור יציאתו של הסרט, "הקללה של צ'אקי", דון מנסיני אישר שהוא מתכנן לפתח סרט שביעי בסדרת הסרטים של צ'אקי. בפברואר 2015, מנסיני היה בתהליך כתיבת תסריט הסרט. שנה לאחר מכן, מנסייני, ג'ניפר טילי ופיונה דוריף אישרו שבקרוב יתחילו הצילומים לסרט. ב-2016, צוות השחקנים ופרטי הפצת הסרט נחשפו.
הפקה > ליהוק

מנסיני ליהק שחקנים אשר שיחקו בעבר בסדרת סרטים זאת, וליהק את בראד דוריף, פיונה דוריף, ג'ניפר טילי, אלכס וינסנט וכריסטין אליז, כל אחד מהם כיכב בסרטים הקודמים, בראד דוריף כ-צ'אקי, אשר נמצא בכל סדרת הסרטים הזו. פיונה דוריף בתור ניקה פירס, וכיכבה בסרט "הקללה של צ'אקי". ג'ניפר טילי בתור טיפאני ולנטיין, וכיכבה בסרטים – "כלתו של צ'אקי, "היורש של צ'אקי" ו-"הקללה של צ'אקי". אלכס וינסנט בתור אנדי בראקלי, כיכב בסרטים – "משחק ילדים", "משחק ילדים 2" ו-"משחק ילדים 3". כריסטין אליז בשני הסרטים הראשונים בסדרת סרטי "משחק ילדים".
הפקה > צילום

הצילום העיקרי של הסרט החל בוויניפג ב-9 בינואר 2017, הצילומים הסתיימו ב-20 בפברואר של אותה שנה.
הערות שוליים

↑  Child's Play
↑  The Numbers. Retrieved January 26, 2018.
↑  Cult of Chucky Will Be Available to Stream on Netflix in October
1 2 3 4 5  B. Alan Orange, Cult of Chucky Trailer: The Killer Doll Is Back, MovieWeb
↑  MOVIESBREAKING: Chucky Will Return In Seventh ‘Child’s Play’!
↑  New ‘Child’s Play’ Still In the Works
Making Love Out of Nothing at All

"Making Love Out of Nothing at All" הוא שיר שנכתב והולחן על ידי המוזיקאי ג'ים סטיינמן ויצא לאור לראשונה על ידי צמד הבריטי-אוסטרלי אייר סופליי, עבור אלבום האוסף שלהם "Greatest Hits" משנת 1983.

השיר הגיע למקום השני במצעד הבילבורד הוט 100 האמריקאי למשך שלושה שבועות (במקום הראשון היה השיר "Total Eclipse of the Heart" של בוני טיילר).
אודות השיר

השיר הוא עיבוד מחודש לשיר הנושא, שכתב סטיינמן, מתוך הסרט האמריקאי "מעגל חברים קטן" משנת 1980. השיר הוקלט לראשונה על ידי אייר סופליי, מה שהעניק להם את המקום השני בבילבורד הוט 100 בארצות הברית למשך שלושה שבועות.
השיר יצא לאחר מכן כרצועה חדשה מתוך אלבום הלהיטים הגדולים של הלהקה משנת 1983.
עד 1983, אייר סופליי שינתה את רוב הרכב המוזיקאים שלה, הן באולפן ההקלטות והן בסיבוב הופעות. אבל סטיינמן, שנודע בהפקות הרוק-אופרות המפוארות שלו, השתמש בחברי להקת אי-סטריט של ברוס ספרינגסטין, רועי ביתן (אנ') היה על קלידים, מקס ויינברג על תופים, וריק דרינגר (אנ') ניגן את סולו הגיטרה החשמלית.
הצלחת השיר

השיר הגיע ב-1983 למקום השני בארצות הברית ולמקום השלישי בקנדה. באירלנד ובניו זילנד הוא צעד בטופ 30. בבריטניה, השיר לא הצליח באותה מידה, והגיע למקום ה-80 במצעד הסינגלים הבריטי.
מכירות

| מדינה | תואר | מכירות |
| --- | --- | --- |
| קנדה (מיוזיק קנדה) | זהב | 50,000 |
| ארצות הברית (RIAA) | זהב | 1,000,000 |
משתתפים

ראסל היצ'קוק - שירה
גרהאם ראסל - קולות רקע
ריק דרינגר - גיטרה חשמלית
סיד מקגיניס - גיטרה אקוסטית
סטיב בוסלו - בס
ביל לינה - פסנתר
רועי ביתן - סינתיסייזרים, פסנתר וקולות רקע
אריק טרוייר, רורי דוד, הולי שרווד - קולות רקע
מקס ויינברג - תופים
גרסת בוני טיילר

| --- | --- |
 סינגל בביצוע בוני טיילר
 מתוך האלבום Free Spirit
 יצא לאור:  1995
 מקום הקלטה:  דה היט פקטורי (ניו יורק סיטי)
 סוגה:  פופ-רוק
 שפה:  אנגלית
 אורך:  7:49
 חברת תקליטים:  איסט וסט
 כתיבה:  ג'ים סטיינמן
 לחן:  ג'ים סטיינמן 
 הפקה:  ג'ים סטיינמן • סטיבן רינקוף
 
בשנת 1995, הזמרת הוולשית בוני טיילר ביצעה גרסת כיסוי לשיר באלבום האולפן האחד-עשר שלה, "Free Spirit". השיר הופק במשותף על ידי סטיינמן וסטיבן רינקוף. בשיר ניתן לשמוע קטעים של השיר "Un bel dì vedremo" מתוך האופרה מאדאם באטרפליי של פוצ'יני, בביצוע של אלסי הופקינס, אמה של טיילר.
גרסת בוני טיילר > מיקומי שיא

| מצעד (1995-96) | מיקום שיא |
| --- | --- |
להיטים פורצי גבולות אירופאיים (מוזיקה ומדיה): 5
הולנד (הולנדית סינגל טופ 100): 17
הולנד (הולנד טופ 40): 12
סינגלים בבריטניה (OCC): 45
| מצעד (2020) | מיקום שיא |
| --- | --- |
סינגלים בבריטניה (OCC): 87
הערות שוליים

↑  Making Love Out of Nothing at All, Billboard
↑  A SMALL CIRCLE OF FRIENDS Main Title Theme, יוטיוב, ‏1 בספטמבר 2011
| --- | --- |
בקרת זהויות :  MusicBrainz work: f7723a50-b060-39c7-b19f-0173e69668a5
יוסף חיים קנטור

| --- | --- |
אין תמונה חופשית
 לידה:  י' בשבט תשכ"ט (בן 56) ברוקלין, ניו יורק
 השתייכות:  חסידות חב"ד 
 
 תפקידים נוספים:  שליח חב"ד הראשי בבנגקוק
 
הרב יוסף חיים קנטור (נולד בי' בשבט תשכ"ט, 1969) הוא שליח חב"ד הראשי בתאילנד, מייסד ועד הכשרות של בנגקוק והעומד בראשו.
ביוגרפיה

קנטור נולד בברוקלין, ניו יורק לנחמה, בת הרב אברהם דוב העכט, רב קהילת הסורים ושליח חב"ד בניו יורק, ויו"ר ראש איגוד רבני אמריקה; והרב יצחק קנטור. בצעירותו גדל בסידני, ולאחר מכן במלבורן, אוסטרליה.
הוא למד בישיבת תומכי תמימים במלבורן ובישיבת תומכי תמימים מוריסטאון, ניו ג'רזי. בשנת ה'תש"ן עבר ללמוד בישיבת תומכי תמימים ליובאוויטש המרכזית שבמרכז חב"ד העולמי, שם קיבל סמיכה לרבנות. בכסלו תשנ"ב התחתן עם נחמה דינה, בתו של הרב שניאור זלמן שמוקלער, שליח חב"ד בלוס אנג'לס, קליפורניה.
בשנת 1993 התאחדו הקהילה האשכנזית והספרדית בתאילנד ופנו לרב משה קוטלרסקי בבקשה שה"מרכז לענייני חינוך" ישלח רב לנהל את קהילתם. לאחר תקופה קצרה נבחר הרב קנטור. בי"ד באייר תשנ"ג הגיע לבנגקוק שבתאילנד יחד עם זוגתו ובתו. עם הגעתו לבנגקוק התחיל ברבנות, החזיר את מקווה הטהרה לשימוש, הנהיג שחיטה כשרה, פתח בית ספר יהודי, הקים בית קברות יהודי ועוד.
כבר בשנה הראשונה לשהותו בבנגקוק הבחין במספר הרב של תיירים ישראלים הפוקדים את המדינה ובעזרת כמה תלמידי ישיבה התחיל לעשות פעילויות עבורם בליל ראש השנה, ליל הסדר, ובהמשך גם סעודות שבת.
מיד לאחר פטירתו של הרבי מליובאוויטש בשנת 1994 פתח הרב קנטור באופן רשמי את "בית חב"ד אור מנחם" - בית חב"ד למטיילים, הראשון מסוגו בעולם, זמן קצר לאחר מכן הביא את הרב נחמיה וילהלם וזוגתו לנהל את הפעילות למטיילים. במשך הזמן הרחיב קנטור את פעילותו ופתח בתי חב"ד בצ'יאנג מאי, קוסמוי, פוקט ובמדינות נוספות לואנג פרבאנג שבלאוס, בקמבודיה, נפאל ומומבאי שבהודו.
בצונאמי של 2004 ניהל קנטור מערכת איתור נעדרים, ועזר בשליחת גופות הנפטרים לקבורה במדינת מוצאם. פתח מוקד עזרה לנפגעים המקומיים בסיפוק מצרכי מזון, בגדים ועזרה כספית לכפרים ואזורים שנפגעו באסון. כמה שבועות אחרי האסון ארגן "יום כיף" עם מתקנים ואטרקציות למאות ילדים שאיבדו את ביתם. גולת הכותרת של האירוע היה חלוקת צעצועים לכל ילד וילדה, הצעצועים היו מפרויקט Tsunami Toy Drive שהתחיל קנטור, במסגרתו ילדים מרחבי ארצות הברית שלחו את הצעצועים שלהם לשמח את הילדים התאילנדים – בפרויקט השתתפו אלפי ילדים, את הצעצועים חילק הראשון לציון שלמה משה עמאר. במלאת שנה לצונאמי ארגן טקס "אזכרה" לחללים בהשתתפות הנסיכה אובול ראטאנה.
בהמשך, הביא תחתיו עוד שלוחים לסיוע בפעילות עם בני הקהילה, המונים כהיום כאלף משפחות, ובפעילות עם המטיילים הישראלים הרבים שמגיעים לבקר מדי שנה במדינה. בשנת 2007 נשא את הנאום המרכזי בכינוס השלוחים העולמי, בנוכחות אלפי שליחי ותומכי חב"ד. לרב קנטור 8 ילדים.
הערות שוליים

↑  רשימת גופי כשרות ורבנים נותני כשרות המוכרים על ידי מחלקת היבוא לצורך שווקם בישראל כמוצרי מזון כשרים
↑  BANGKOK | thailand - International Jewish Cemetery Project
↑  שנה לצונאמי: הסיפורים המרגשים מכוחות החילוץ, באתר col.
↑  הרב קנטור: צעצועים לילדים נפגעי הצונאמי אתר col אייר תשס"ה.
↑  נסיכת תאילנד: "גיליתי עם מיוחד האוהב לעזור ולסייע" באתר col כסלו תשס"ו
↑  וידאו: נאום הרב קנטור באתר שטורעם כ"ז בשבט תשס"ז.
ג'ון א. מארש

ג'ון אוטו מארש הבן (באנגלית: John Otho Marsh Jr.;‏ 7 באוגוסט 1926 - 4 בפברואר 2019) היה פוליטיקאי אמריקאי ומרצה שלא מן המניין בבית הספר למשפטים של אוניברסיטת ג'ורג' מייסון (אנ'). הוא כיהן כמזכיר הצבא של ארצות הברית בין השנים 1981–1989 וכחבר בית הנבחרים של ארצות הברית מטעם וירג'יניה בין השנים 1963–1971.
ראשית חייו

ג'ון מארש נולד בווינצ'סטר, וירג'יניה. הוא למד בבית הספר התיכון של הריסונבורג. ב-1944 הוא התגייס לצבא ארצות הברית ובמלחמת העולם השנייה הוא נבחר להכשרה בבית הספר למועמדים לקציני חיל רגלים וסיים אותה כלוטננט משנה בנובמבר 1945 והוצב בצבא הכיבוש בגרמניה, בו הוא שירת בשנים 1946–1947. לאחר מכן ועד 1951 הוא שירת בכוחות המילואים של הצבא.
ב-1951 סיים מארש את לימודיו באוניברסיטת וושינגטון ולי, שם הוא היה חבר באחוות פי-קאפא-פסי. באותה שנה הוא נכנס למשמר הלאומי בווירג'יניה וב-1964 הוא סיים את בית הספר לצניחה צבאית. ב-1976 הוא פרש מהצבא בדרגת לוטננט קולונל.
במקביל, ב-1952 התקבל מארש ללשכת עורכי הדין של וירג'יניה והחל לעסוק בעריכת דין בסטרסבורג, וירג'יניה, שם הוא שימש כשופט עירוני. בין השנים 1954–1952 הוא שימש כתובע העירוני של ניו מרקט.
חבר בית הנבחרים

בין השנים 1963–1971 כיהן מארש כחבר בית הנבחרים של ארצות הברית כנציג המחוז השביעי של וירג'יניה מטעם המפלגה הדמוקרטית. בתקופת כהונתו הוא השתתף בלחימה במלחמת וייטנאם למשך חודש מבלי לגלות לחבריו לנשק שהוא חבר הקונגרס. מארש היה הדמוקרט האחרון שייצג את מחוז הבחירה הזה, שהשתרע מווינצ'סטר ועד מנסס ומשארלוטסוויל ועד פרדריקסבורג. מחוז זה, שהיה מחוז הבית של הסנאטורים הארי פ. בירד האב והארי פ. בירד הבן, התרחק משורשיו הדרומיים הדמוקרטים למשך זמן מסוים. תושבי המחוז התפצלו בהצבעתם מאז שנות ה-30, אף על פי שהמחוז המשיך לבחור בדמוקרטים שמרנים כמו מארש. עם סיום כהונתו של מארש כנציג המחוז, נבחר במקומו הרפובליקני, חבר הסנאט של וירג'יניה, ג'. קנת רובינסון, שייצג את רובו של מערב המחוז, והייצוג של המחוז על ידי הרפובליקנים המשיך ברציפות עד 1993.
בממשל פורד

ב-1973 מונה מארש כסגן מזכיר ההגנה. בינואר 1974 הוא מונה כיועץ לביטחון לאומי לסגן הנשיא ג'רלד פורד. כאשר היה פורד לנשיא, התמנה מארש כיועץ לנשיא ברמת חבר הקבינט. הוא נחשב לאחד מהיועצים הבכירים של הנשיא פורד לצדם של הנרי קיסינג'ר, דונלד ראמספלד ופיליפ ו. באקן.
מזכיר הצבא

בין השנים 1981–1989 כיהן מארש כמזכיר הצבא של ארצות הברית בממשלו של הנשיא רונלד רייגן. הוא ניהל את הבנייה מחדש של צבא ארצות הברית באמצעות הגדלת תקציבו ב-30%. הוא תמך בהרחבתם של הכוחות המיוחדים בעקבות מבצע טופר העיט ב-1979.
מארש היה מעורב בשכנוע הקונגרס לתמוך בהצבתם של טילי פרשינג 2 בגרמניה. צעד זה מוזכר בדרך כלל כסיבה העיקרית להסכמתה של ברית המועצות להסכם פירוק נשק גרעיני לטווח בינוני.
כשסיים מארש את כהונתו לאחר שמונה שנים ושישה חודשים הייתה זו תקופת הכהונה הארוכה ביותר מכל אלו של מזכירי הצבא. על תקופה זו הוא אמר, "לא הפכתי למזכיר הצבא כדי להיות רככוכי וחצי ביישן שמתנצל על תפקודו של צבא ארצות הברית בווייטנאם, שכן לא היה צורך בשום התנצלות".
שנותיו האחרונות

לאחר פרישתו מתפקיד מזכיר הצבא נבחר מארש לשמש כיושב ראש המועצה למדיניות כוחות המילואים, תפקיד בו הוא שימש עד 1994. בהמשך הוא שימש כיושב הראש וכמנהל הכללי בפועל של נובקס, חברת תרופות, ובסופו של דבר הוא היה חבר בדירקטוריון שלה. מארש היה איש סודו של דיק צ'ייני כאשר הוא היה סגן הנשיא.
בין השנים 1998–1999 שימש מארש כפרופסור אורח במכון הצבאי של וירג'יניה ולאחר מכן ועד שנת 2000 כמרצה שלא מן המניין למשפטים בקולג' ויליאם ומרי. בעת מותו בשנת 2019 הוא לימד קורס בנושא טכנולוגיה, טרור וחוקי הביטחון הלאומי באוניברסיטת ג'ורג' מייסון.
ב-2007, כאשר הפך מצב המאושפזים במרכז הרפואי של הצבא על שם וולטר ריד למקור לדאגה ברמה לאומית, מונו מארש ומזכיר הצבא לשעבר טוגו וסט על ידי מזכיר ההגנה רוברט גייטס כצוות בדיקה עצמאי שיחקור את הכשלים הרפואיים והניהוליים שם. בין ההמלצות הרבות שלהם הייתה ההמלצה לסגור את המחלקה לקשישים ולהעביר שירותים רפואיים מסוימים למה שהיה אז המרכז הרפואי הלאומי של הצי בבת'סדה, מרילנד. מארש גם היה חבר בארגון "מרקל" לטכנולוגיה, רפואה וביטחון.
חיים אישיים

מארש התגורר עם רעייתו בעיר הולדתו, וינצ'סטר. נולדו להם שלושה ילדים.
ג'ון מארש נפטר בעיירה ראפין, וירג'יניה, ב-4 בפברואר 2019 בגיל 92, מסיבוכים של אי-ספיקת לב.
בנו של מארש, ג'ון "רוב" אוטו מארש השלישי, התגייס לצבא ארצות הברית ב-1974 והשתחרר ב-1996 בדרגת מייג'ור. הוא נודע כמי ששימש כחובש במהלך קרב מוגדישו ב-1993. הוא ורב-סמל דון הצ'ינסון ניסו להציל את הפצוע האנוש רב-סמל ראשון טימותי "גריץ" מרטין. רוב מארש נפצע קשה ממתקפת מרגמות ב-6 באוקטובר שבה נהרג רב-סמל מאט ריירסון. רוב מארש עוטר בלגיון ההצטיינות, בכוכב הארד, בלב הארגמן, במדליית השירות הביטחוני הראויה לשבח ובמדליית השירות הראוי לשבח. כיום הוא עובד כרופא במידלברוק, וירג'יניה.
הערות שוליים

1 2 3 4 5 6 7 8  George Mason Law biography Archived October 2, 2008, at the Wayback Machine
1 2 3  "Forbes profile". Archived from the original on April 13, 2011.
1 2  MARKLE
1 2 3 4 5 6  Bell, William Gardner (1992). "John Otho Marsh, Jr.". Secretaries of War and Secretaries of the Army. United States Army Center of Military History. CMH Pub 70-12.
↑  Homeland Security Policy Institute. "Who We Are". Archived from the original on July 17, 2013.
1 2  John Otho Marsh Jr. - Chairman (1989 - 1994), Reserve Forces Policy Board, U.S. Department of Defense.
↑  Prados, John (2006). Lost Crusader: The Secret Wars of CIA Director William Colby. Oxford University Press, p. 313
1 2 3  "Remembering Reagan's Army Secretary, John O. Marsh Jr". Daily Signal. February 4, 2019.
↑  Novavax Board of Directors Archived December 14, 2011, at the Wayback Machine
↑  George Mason course Archived May 26, 2011, at the Wayback Machine
↑  Wounds, real and political', in The Washington Times, July 2, 2007
↑  "John O. Marsh Jr., Ex-Army Chief and Presidents' Adviser, Dies at 92". The New York Times. February 4, 2019.
↑  "Former Delta Force doctor named top rural physician in America". Stars and Stripes.
| --- | --- |
בקרת זהויות :  PLWABN: 9812226057505606  ISNI: 0000 0000 2176 0608  LCCN: n81043311  NARA: 10569081  NTA: 072423110  US Congress: M000148  VIAF: 65324148   WorldCat (עם VIAF): 65324148
פסי התחממות

גרפיקה מוקדמת של פסי התחממות שפורסמה על ידי אד הוקינס (אנ'). ההתקדמות מפסים כחולים (קרים) לפסים אדומים (חמים) מתארת את העלייה בטווח הארוך של הטמפרטורה הגלובלית הממוצעת משנת 1850 לשנת 2018 (משמאל לימין).
פסי התחממות ישראל 2020-1901
פסי התחממות (באנגלית: warming stripes‏; climate stripes‏; climate timelines או stripe graphics) הם כלי גרפי להדמיית נתונים העושה שימוש בסדרת פסים צבעוניים המייצגים מגמות בשינויי טמפרטורה ארוכי טווח בסדר כרונולוגי, במטרה להנגיש לציבור הרחב את מגמות ההתחממות העולמית ואת משבר האקלים.
כל פס מייצג שנה וכל צבע מייצג טווח טמפרטורות. השימוש באסתטיקה "מינימליסטית", פסי צבע בלבד ללא נתונים טכניים מילוליים או מספריים, נועד כדי למנוע הסחות דעת, וכדי להעביר את המידע באופן אינטואיטיבי.
הרעיון הראשוני של הדמיית נתוני טמפרטורה היסטוריים הורחב כך שיכלול אנימציה, כדי להמחיש עליית מפלס הים ותחזיות נתוני אקלים, וכדי להציג חזותית מגמות טמפרטורה עם נתונים אחרים כמו ריכוז פחמן דו-חמצני באטמוספירה והמסת קרחונים.
רקע

במאי 2016 יצר אד הוקינס (אנ'), חוקר אקלים מאוניברסיטת רדינג גרפיקה בשם "אקלים ספיראלי" (אנ'), אנימציה בה מרחבים מעגלים המייצגים את הטמפרטורות העולות בכל שנה. האנימציה הפכה לוויראלית. כתב ה"וושינגטון פוסט" ג'ייסון סמנוב (אנ') טען כי הגרף הספירלי היה "הדמיית ההתחממות הגלובלית המשכנעת ביותר שנעשתה אי פעם". הגרפיקה הוצגה בטקס הפתיחה של אולימפיאדת ריו דה ז'ניירו (2016).
ב-22 במאי 2018, פרסם הוקינס גרפיקה המהווה סדרה מסודרת כרונולוגית של פסים אנכיים צבעוניים שהוא כינה "פסי התחממות". הוקינס, שחיבר את דו"ח ההערכה השישי של הפאנל הבין-ממשלתי לשינוי האקלים, קיבל את פרס קוולי של החברה המלכותית לשנת 2018, בין השאר "על תקשור אקטיבי של מדעי האקלים והשלכותיו השונות עם הקהל הרחב".
ראו גם

מתווים מייצגים של ריכוז (RCP)
הערות שוליים

↑  Samenow, Jason (10 May 2016). "Unraveling spiral: The most compelling global warming visualization ever made". The Washington Post. Archived from the original on 22 February 2019.
| משבר האקלים |
| --- | --- | --- |
| מושגי יסוד | איכות הסביבה • התחממות עולמית • קיימות • שינוי אקלים |  |
| יוזמות מדיניות בינלאומיות בולטות | ועידות האומות המאוחדות לשינוי אקלים • הפאנל הבין-ממשלתי לשינוי האקלים • התוכנית הסביבתית של האו"ם • ועידת המסגרת של האו"ם בנושא שינויי אקלים  • אג'נדה 21 • פסי התחממות |  |
| הסכמים מדיניים בינלאומיים | פסגת כדור הארץ (1992) • פרוטוקול קיוטו (1999)  • הסכם קופנהגן (2009) • הסכם פריז (2015) |  |
| גופים וארגונים אזרחיים בולטים בעולם | גרינפיס • הקרן העולמית לשימור חיות הבר • המרד בהכחדה • אנדה גלנדה |  |
| ראו גם | אירוע ההכחדה בהולוקן • אפקט החממה • הקונצנזוס המדעי באשר לשינוי האקלים • חרדת אקלים |  |
ערך זה הוא קצרמרבנושא איכות הסביבה. אתם מוזמנים לתרום לוויקיפדיה ו.
משחק ילדים (סרט, 1988)

| --- | --- |

 בימוי:  טום הולנד 
 הופק בידי:  דייוויד קירשנר
 תסריט:  תסריט: דון מנסיני ג'ון לפיה טום הולנד סיפור: דון מנסיני
 עריכה:  רוי פיטרסון
 שחקנים ראשיים:  קת'רין הייקס כריס סרנדון
 מוזיקה:  ג'ו רנזטי 
 צילום:  ביל באטלר 
 מדינה:  ארצות הברית 
 חברת הפקה:  יונייטד ארטיסטס, מטרו גולדווין מאייר 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  9 בנובמבר 1988
 משך הקרנה:  87 דקות
 שפת הסרט:  אנגלית 
 סוגה:  סרט אימה, אימה פסיכולוגית, סרט בלשי, סרט סלאשר 
 מקום התרחשות:  שיקגו 
 תקציב:  $9,000,000
 הכנסות:  $44,196,684
 הכנסות באתר מוג'ו:   childsplay
 סרט הבא:  משחק ילדים 2 
 דף הסרט ב־IMDb
 
משחק ילדים (באנגלית: Child's Play) הוא סרט סלאשר אמריקאי משנת 1988. הסרט בוים על ידי טום הולנד ונכתב על ידי דון מנסיני. בסרט מככבים כריס סרנדון ובראד דוריף, שהיו שניהם מועמדים בשנת 1975 לפרס אוסקר לשחקן המשנה הטוב ביותר (ולא זכו). הסרט יצא לאקרנים ב-9 בנובמבר 1988 וזכה להצלחה מתונה.
צוות שחקנים

קת'רין הייקס - קארן בארקלי
כריס סרנדון - הבלש מייק נוריס
אלכס וינסנט - אנדי בארקלי
בראד דוריף - צ'ארלס לי ריי/צ'אקי (קול)
דינה מנוף - מגי פיטרסון
טומי סוורדלו - ג'ק סנטוס
ג'ק קולבין - ד"ר ארדמור
פסקול

הפסקול של משחק ילדים שוחרר בארצות הברית בפעם הראשונה ב-28 באוקטובר 2009.
"Opening Chase (Main Titles - Child's Play)"
"Maggie Gets It / Maggie Out the Window"
"Chucky's Shoes / Just a Doll"
"El Ride"
"Batteries Included / Mamma Walk / Street Music" (Not Used in the Film)
"Good Night A.H. / Mamma Visits"
"Chucky Kills the Doctor"
"Chucky Goes to the Hospital"
"Batter Up / Chucky's Chant / This Is the End / Chuck Roast"
"Chucky Goes to Pieces / Chuck In a Box"
"Goodbye Chucky / Child's Play - End Credits"
"News Cast"
"Child's Play - End Credits" (Without Vocal)
"The Chucky Song" (Not Used in the Film)
פסקול הסרט יצא לאור רק בצרפת בשנת 1989 עם לקטים שונים.
"A Chucky Is Born"
"Chucky Blows Up A House"
"Speak Up, You Little Bastard"
"Momma: Lookin' For A Bum"
"Chucky Takes A Drive"
"Chucky's Chant"
"This Is The End, My Friend"
"Chucky Goes To Pieces"
"At The Hospital"
"The Doctor Is A Shocker"
"It's Only A Doll"
"Batter's Up"
"Chucky: His Last Days"
"End Titles: When The Composer Sings"
פסקול > קומיקס

'משחק ילדים' הותאם לשני קומיקסים:
"חדשנות לאור" פרסמה סדרת מיני בתחילת 2009.
באביב 2007, סדרת קומיקס שתיארה את צ'אקי שוחרר על ידי "Devil's Due Publishing". הסדרה נכתבה על ידי בריאן פולידו, היוצר של "ארני הרשע" ו"ליידי מוות".
סרטי המשך

סרטי המשך שיצאו לסרט הם "משחק ילדים 2" (1990), "משחק ילדים 3" (1991), "כלתו של צ'אקי" (1998), "היורש של צ'אקי" (2004).
בראיון ספטמבר 2008, דון מנסיני ודייוויד קירשנר דיברו על אתחול מחדש של הסדרה שתכתב ותבוים על ידי מנסיני, אף על פי ששום דבר לא רשמי עדיין. הם תיארו את בחירתם לחידוש מאשר לסרט המשך כתגובת הרצון של המעריצים, אשר "רוצים לראות סרט מפחיד של צ'אקי שוב" ו"רוצים לחזור בחזרה לאימה מאשר לקומדיה שחורה". הם ציינו שאם החידוש היה נעשה, הם היו רוצים שבראד דוריף ישחזר את תפקידו כצ'אקי, כי "אף אחד לא יכול להתאים לתפקיד כמו שהוא יכול". זמן לא רב לאחר מכן, בראד דוריף אישר כי הוא ישחזר את תפקידו בחידוש. ב-17 בינואר 2010, Horrorbid.com דיווח כי יוניברסל נתן אור ירוק לחידוש וכי הפקה כבר החלה. הסרט יצא בפועל ב-2012 יש לווידאו כסרט המשך שנקרא "קללתו של צ'אקי".
בשנת 2017 יצא סרט חדש מהסדרה "משחק ילדים 7".
ב 21 ביוני 2019 יצא סרט חדש המבוסס על אותו סרט.